Najmodernejšie elektrické pohony ilustrujú vedúce postavenie spoločnosti DAF v oblasti ochrany životného prostredia

**Spoločnosť DAF predstavuje novú generáciu vozidiel DAF XB na vnútromestskú distribúciu**

**Spoločnosť DAF predstavuje novú generáciu nákladných vozidiel DAF XB, kompletný rad distribučných vozidiel v triede 7,5 až 19 ton. Tento nový rad zahŕňa modely akumulátorových elektrických vozidiel, ktoré pomôžu dopravným spoločnostiam pri prechode na prepravu s nulovými emisiami.** **Nový model DAF XB kombinuje najnižšiu environmentálnu stopu s prvotriednou účinnosťou, bezpečnosťou a pohodlím.**

* Nový rad DAF XB stanovuje nový štandard mestskej a regionálnej distribúcie
	+ Riešenie šité na mieru v triede 7,5 – 19 ton
	+ Najnižšia environmentálna stopa v kombinácii s prvotriednou účinnosťou, bezpečnosťou a pohodlím.
* Vnútromestská distribúcia s nulovými emisiami
	+ 12-, 16- a 19-tonové verzie
	+ Dojazd až do 350 kilometrov
	+ Batéria sa nabije z 20 na 80 % už za 40 až 70 minút
	+ Špecializovaná podpora predaja, pomoc s plánovaním, školenia a nabíjačky PACCAR
* Výkonné a efektívne motory PACCAR PX-5 a PX-7
	+ 124 kW (170 k) až 227 kW (310 k).
	+ Maximálny krútiaci moment pri nízkych otáčkach podporuje zníženie otáčok motora a tým prvotriednu spotrebu paliva
	+ 8-stupňová, plne automatická prevodovka PowerLine
	+ Pripravené na HVO (až 90 % zníženie emisií CO2 „od zdroja po kolesá“)
* Nový štandard bezpečnosti
	+ Kompletná súprava systémov ADAS
	+ Vynikajúci priamy výhľad
* Nový štandard pohodlia vodiča
	+ Vysokokvalitné denné, predĺžené denné a spacie kabíny
	+ Vynikajúca dostupnosť
	+ Nový prispôsobiteľný digitálny displej
	+ Najlepšia manévrovateľnosť vo svojej triede
* Nový model DAF XBC na použitie v stavebníctve
	+ Vysoká svetlá výška 255 milimetrov
	+ Výborný nájazdový uhol 25 stupňov

Svojím komplexným radom nákladných vozidiel úplne novej generácie XD, XF, XG a XG+, ktoré sú určené na distribúciu, diaľkovú prepravu a profesionálne využitie stanovila spoločnosť DAF v priebehu posledných 18 mesiacov nové štandardy v oblasti účinnosti, emisií, bezpečnosti a pohodlia vodiča. Modely XB novej generácie – vrátane stavebného nákladného vozidla XBC – dopĺňajú rozsiahly rad produktov spoločnosti DAF, ktorý získal viacero ocenení.

**Vnútromestská preprava s nulovými emisiami**Spoločnosť DAF bola prvým európskym výrobcom nákladných vozidiel, ktorý priniesol na trh rad akumulátorových elektrických nákladných vozidiel. Novou generáciou elektrických modelov XD a XF ešte viac posunula svoje vedúce postavenie v oblasti ochrany životného prostredia.

Teraz DAF ďalej rozširuje svoju ponuku výrobkov s nulovými emisiami o nový model DAF XB Electric, ktorý je dokonale vhodný na udržateľnú vnútromestskú a regionálnu distribúciu. Okrem 16- a 19-tonových verzií je k dispozícii aj verzia 12-tonová verzia s 17,5-palcovými kolesami a iba jedným vstupným schodíkom. Veľkosť rázvorov začína na 4,2 metroch.

Elektrický motor modelu XB Electric poskytuje menovitý výkon 120 alebo 190 kW v závislosti od špecifikácie a nominálny krútiaci moment 950 alebo 1 850 Nm (špičkový výkon 2 600 a 3 500 Nm). Spoločnosť DAF s cieľom dosiahnuť najnižší možný vplyv na životné prostredie a najvyššiu možnú odolnosť používa lítium-železo-fosfátové (LFP) batérie s vysokou hustotou energie bez obsahu kobaltu a horčíka a energetickým obsahom 141 až 282 kWh. Model XB Electric má vďaka tomu dojazd až do 350 mimoriadne tichých kilometrov s nulovými emisiami, čo plne postačuje mestským dopravcom.

**Rýchle a pomalé nabíjanie**
Špeciálnou funkciou nového modelu DAF XB Electric je kombinovaný systém nabíjania. Táto funkcia umožňuje nabíjať vozidlo prostredníctvom bežnej elektrickej siete a je poskytuje ideálne nabíjanie, keď sa na vozidlo na konci dňa vráti do domácej základne. Rýchle nabíjanie batérií (650 V DC, 150 kW) z 20 % na 80 % trvá iba 40 až 70 minút (v závislosti od špecifikácie).

Keďže je cieľom spoločnosti DAF pomáhať zákazníkom pri optimálnom prechode na cestnú prepravu s nulovými emisiami, zahŕňa jej komplexná ponuka aj široký sortiment riešení nabíjania, pomoc s plánovaním trás a nabíjaním, ako aj realizáciu špecializovaného výcviku pre vodičov, aby dokázali vozidlá využívať naplno.

**Vysoko efektívne motory PACCAR**Okrem inovatívneho, plne batériového elektrického pohonu, je nový model DAF XB k dispozícii aj s 4,5 litrovým 4-valcovým motorom PACCAR PX-5 a 6,7 litrovým 6-valcovým motorom PACCAR PX-7 s výkonom od 124 kW (170 k) do 227 kW (310 k). Tieto moderné a výkonné motory dosahujú maximálny krútiaci moment pri nízkych otáčkach, čím podporujú zníženie otáčok motora a tým prvotriednu spotrebu paliva.

|  |  |  |  |
| --- | --- | --- | --- |
| **PACCAR PX-5** | *124 kW (170 k)* | *700 Nm* | *pri 1,100 – 1 700 ot./min* |
|  | *139 kW (190 k)* | *750 Nm* | *pri 1,200 – 1 700 ot./min* |
|  | *153 kW (210 k)* | *800 Nm* | *pri 1,300 – 1 700 ot./min* |
| **PACCAR PX-7** | *167 kW (230 k)* | *900 Nm* | *pri 900 – 1 800 ot./min* |
|  | *189 kW (260 k)* | *1,000 Nm* | *pri 1,000 – 1 700 ot./min* |
|  | *212 kW (290 k)* | *1,100 Nm* | *pri 1 100 – 1 600 ot./min* |
|  | *227 kW (310 k)* | *1,200 Nm* | *pri 1 200 – 1 500 ot./min* |

Motory PACCAR PX-5 a PX-7 sú pripravené na použitie HVO, čím sa znižujú emisie CO2 až o 90 % („od zdroja po kolesá“).

**Automatické prevodovky Powerline**
Modely DAF XB s motormi PX-5 a PX-7 sú dostupné v kombinácii s 8-stupňovou, plne automatickou prevodovka PowerLine, ktorá ponúka optimálne rozloženie prevodových stupňov. Výkonné radenie bez prerušenia krútiaceho momentu umožňuje plynulé radenie a rýchlu odozvu škrtiacej klapky, čo vedie k prvotriednemu pohodliu a jazdným vlastnostiam. Prevodovka okrem toho zabezpečuje vynikajúcu manévrovateľnosť pri nízkej rýchlosti, ktorú umožňuje nájazdová funkcia po uvoľnení brzdového pedálu.

Rad DAF XB zahŕňa aj 6 a 9-rýchlostné manuálne prevodovky. Na špeciálne aplikácie je možné objednať aj plne automatické prevodovky Allison.

**Ústretovosť voči výrobcom nadstavieb**Najlepšia efektívnosť vozidla vo svojej triede je dosahovaná aj prostredníctvom rôznych možností rázvorov (až do 6,9 metra) a dĺžok podvozku, čo umožňuje používať nadstavby s dĺžkou viac než 9 metrov. To umožňuje vytvoriť čo najlepšiu konfiguráciu vozidla na konkrétnu úlohu. Nízka pohotovostná hmotnosť zaisťuje maximálne užitočné zaťaženie a optimálny zisk na kilometer. Okrem toho má podvozok radu XB nový mriežkový vzor, ktorý je vysoko ústretový voči výrobcom nadstavieb. Pripravené sú aj nové predpripravené konštrukcie podvozkov s rôznym umiestnením palivových nádrží, výfukových systémov, batérií a vzduchových nádrží, ktoré sú osobitne určené pre zametacie a sklápacie vozidlá.

**Nový štandard bezpečnosti**Nové distribučné nákladné vozidlo DAF XB je k dispozícii so súpravou pokročilých asistenčných systémov pre vodičov. Vodiči tak získajú prvotriednu bezpečnosť a pohodlie.

**Pokročilý núdzový brzdový systém (AEBS)** je vybavený radarom aj kamerou a upozorňuje vodičov na zraniteľných účastníkov cestnej premávky pred vozidlom (**asistent rozjazdu**). **Záznam údajov udalostí** ukladá obrázky a údaje, keď je aktivovaná výstraha brzdy so systémom ABS. **Asistent odbočenia DAF** zas upozorňuje vodičov na cyklistov v mŕtvom uhle vozidla. Nová funkcia **DAF na rozpoznávanie únavy** vyhodnocuje pozornosť vodiča a upozorní ho na potrebu prestávky.

Okrem toho každý model XB obsahuje systém **rozpoznávania rýchlostného obmedzenia**, ktorý informuje vodiča o aktuálnych rýchlostných obmedzeniach. Pasívny **asistent zmeny jazdného pruhu** pomáha predchádzať nebezpečným manévrom varovaním na prípadné neúmyselné zmeny jazdného pruhu.

Vynikajúci priamy výhľad zaisťujú znížená poloha kabíny, veľké čelné sklo a bočné okná, ako aj nízko položené okná na sledovanie vodiacich čiar. Ako doplnkové vybavenie je k dispozícii okno s výhľadom na obrubník, ktoré poskytuje neobmedzený výhľad na ostatných účastníkov cestnej premávky na strane spolujazdca. Tenký dizajn nových zrkadiel umožňuje dokonalú kombináciu priameho a nepriameho výhľadu.

**Nový štandard pohodlia vodiča**S radom XB spoločnosť DAF opäť raz dokazuje svoju reputáciu špičkového výrobcu nákladných vozidiel, ktoré sú obľúbené aj medzi vodičmi. Pohodlné denné, predĺžené denné a spacie kabíny majú dokonale umiestnené vstupné schodíky, dvere so širokým otváraním a nízku polohu kabíny na zaistenie vynikajúceho prístupu. Pohodlné sedadlá majú rovnaké mäkké čalúnenie ako vozidlá DAF XD, XF, XG a XG+, s ktorými nová generácia XB zdieľa aj vysokú úroveň výbavy a povrchových úprav, nový volant a pútavý 12-palcový digitálny displej na prístrojovej doske. Ten zobrazuje všetky informácie týkajúce sa vozidla a je ho možné konfigurovať podľa preferencií vodiča.

Okrem toho je jazda v modeli novej série XB skutočným pôžitkom. Vďaka priestornému a zároveň kompaktnému dizajnu kabíny, jedinečnej manévrovateľnosti a malému polomeru otáčania sú nové modely spoločnosti DAF určené na distribúciu mimoriadne svižné, čo je veľmi dôležité v hustých mestských oblastiach.

**XBC na použitie v stavebníctve**
Okrem radu XB na jazdu na cestách predstavuje spoločnosť DAF aj rad XBC, ktorý vyniká v náročných podmienkach, ako je segment stavebníctva. XBC má 19-tonový podvozok a vysokú svetlú výšku 255 milimetrov, veľký nájazdový uhol 25 stupňov, oceľový predný kryt chladiča na ochranu priestoru motora a robustný oceľový nárazník v lávovo sivej farbe.

Nový rad DAF XB prináša nové špičkové distribučné vozidlá a riešenia šité na mieru pre všetky rôzne použitia v mestskej a regionálnej preprave. Tento rad zahŕňa ultramoderné elektrické pohony s nulovými emisiami, ktoré sú dôkazom o vedúcom postavení spoločnosti DAF v oblasti ochrany životného prostredia. V spojení s novými štandardmi v oblasti efektívnosti, bezpečnosti a pohodlia vodiča je rad DAF XB pripravený na jazdu v žijúcom meste.

**DAF Trucks N.V.** – dcérska spoločnosť globálnej technologickej spoločnosti PACCAR Inc, ktorá navrhuje a vyrába ľahké, stredne ťažké a ťažké nákladné vozidlá. Spoločnosť DAF dodáva kompletný sortiment ťahačov a profesionálnych nákladných vozidiel a dokáže zabezpečiť optimálne vozidlo pre každý druh prepravy. DAF je aj lídrom v poskytovaní služieb, medzi ktoré patria servisné zmluvy MultiSupport, finančné služby od spoločnosti PACCAR Financial a doručovanie prvotriednych dielov od spoločnosti PACCAR Parts.

Málaga, september/október 2024

***Poznámka len pre redaktorov***

Ďalšie informácie:

DAF Trucks N.V.

Corporate Communication Department

Rutger Kerstiens, +31 40 214 2874

[www.daf.com](http://www.daf.com)